Medi 2019

Gweithiwr Cyfathrebu Cymru

Annwyl ymgeisydd,

Diolch am ddangos diddordeb yn y swydd hon. Cewch yn amgaeedig ychydig o wybodaeth gefndir a manylion eraill i’ch helpu penderfynu ai gwneud cais am y swydd ai peidio. Er lles cydraddoldeb, ni dderbynnir CVs. Bydd yr ymgeisiwyd yn cael eu hasesu ar eu gallu i fodloni’r meini prawf a restrir ym manyleb yr unigolyn isod.

Cewch yn amgaeedig:

* Gwybodaeth gefndir
* Swydd-ddisgrifiad
* Manyleb yr unigolyn
* Ffurflen gais
* Ffurflen monitro cyfle cyfartal

Gellir cyflwyno ceisiadau naill ai trwy eu hanfon mewn neges e-bost at recruitment@farmgarden.org.uk neu eu postio i gyfeiriad Caerdydd isod. Y dyddiad cau yw **canol dydd, dydd Llun, 21 Hydref 2019**. Cynhelir y cyfweliadau **ddydd Mawrth, 29 Hydref 2019** yng Nghaerdydd.

Os hoffech gael trafodaeth anffurfiol am y swydd, cysylltwch â mi ar nicola@farmgarden.org.uk neu ffoniwch 029 20225 942.

Yn gywir,

**Dr Nicola Perkins**

Rheolwr Cymr

Medi 2019

Gwybodaeth gefndir ar gyfer swydd Gweithiwr Cyfathrebu Cymru

Amdanom ni

Ffurfiwyd Ffermydd a Gerddi Cymdeithasol yn sgil uno dwy elusen a oedd eisoes yn bodoli:

* Ffederasiwn Ffermydd Dinesig - elusen ledled y DU a sefydlwyd ym 1980, gyda hanes da o weithio mewn partneriaethau a gwaith prosiect. Darparodd wasanaethau cymorth ac eiriolaeth i ffermydd a gerddi a reolir gan y gymuned, sydd wedi dod yn fwyfwy poblogaidd yn ystod y degawdau diwethaf - heddiw, mae mwy na 2,500 o’r grwpiau lleol hyn, a sector tyfu cymunedol helaeth.
* Ffermio Gofal y DU: fe’i sefydlwyd i hyrwyddo a chefnogi Ffermio Gofal – defnyddio gweithgareddau ffermio at ddibenion therapiwtig. Mae ffermydd gofal yn darparu gwasanaethau gofal iechyd, cymdeithasol neu addysgol i unigolion o un neu amrywiaeth o grwpiau agored i niwed. Darparodd lais canolog a gwasanaethau cefnogol i ffermwyr gofal, i ysbrydoli gwneuthurwyr penderfyniadau.

Mae Ffermydd a Gerddi Cymdeithasol yn darparu cymorth a llais cenedlaethol ar gyfer ystod eang o fentrau, sy’n cael eu huno gan un peth – maent yn defnyddio gweithgareddau seiliedig ar dir er budd unigolion a chymunedau. Bydd ein cyngor a’n harweiniad yn eu helpu i fynd i’r afael â phroblemau cysylltiedig â chymdeithas heddiw sy’n fwyfwy toredig a digyswllt, lle mae llawer o bobl yn teimlo eu bod nhw’n cael eu gadael ar ôl neu’n cael eu hanwybyddu, eu hymyleiddio, ac yn unig. Mae hyn yn aml yn cael effaith enfawr ar eu hiechyd a’u lles, sydd yn ei dro yn rhoi pwysau ar y gwasanaethau cymdeithasol, y sector iechyd ac addysg, a’r heddlu a’r gwasanaethau prawf hyd yn oed.

Gall ffermydd gofal, ffermydd dinesig, gerddi cymunedol a mannau awyr agored eraill gynnig cyfle i unigolion ag angen penodol a’u cymunedau, i gysylltu â’r tir, sy’n arwain at fuddion cymdeithasol, therapiwtig ac addysgol enfawr.

Byddwn ni hefyd yn canolbwyntio ar eiriolaeth ar lefel gwneuthurwyr polisi, gan ddarparu llais i’r miloedd o arddwyr, tyfwyr a ffermwyr, y mae eu brwdfrydedd, eu gweledigaeth, a’u harloesedd yn gwella bywydau miliynau o bobl.

Ynglŷn â’r rôl

Rydym ni’n chwilio am Weithiwr Cyfathrebu Cymru cadarnhaol, hynod drefnus a rhagweithiol, i weithio gyda’n tîm ledled Cymru. Disgwylir i Weithiwr Cyfathrebu Cymru weithio’n agos â Rheolwr Cymru a’r tîm, gan chwarae rôl allweddol mewn rhedeg y sefydliad yn llyfn.

Bydd hon yn rôl newydd yn y sefydliad a byddwch yn gweithio’n agos â’r Cydlynydd Cyfathrebu yn ein Pencadlys ym Mryste, ac yn darparu cymorth i Swyddfa’r DU, lle bo’r gallu’n caniatáu.

Rydym ni’n symud ymlaen i gam strategaeth ymadael ein prosiect a ariennir presennol, felly byddwn yn chwilio am gymorth i gyflwyno digwyddiadau (cyhoeddusrwydd a gwaith gweinyddol cyn, yn ystod ac ar ôl y digwyddiadau), a chyfleu canlyniadau ein prosiect (cefnogi hwyluso gwerthuso, creu astudiaethau achos, cyhoeddusrwydd) Caiff ychydig o gefnogaeth ei chyflwyno trwy gysylltiad wyneb yn wyneb â grwpiau cymunedol a sefydliadau partner.

**Bydd yr ymgeisydd llwyddiannus yn:**

* Hyblyg, addasadwy, gyda sgiliau rheoli amser ardderchog.
* Meddu ar y gallu i roi sylw i fanylder.
* Cadarnhaol, gyda llawer o fenter ac agwedd hyderus.
* Tawel, a’r gallu i weithio’n effeithiol o dan bwysau.
* Hyderus wrth wneud penderfyniadau.
* Meddu ar sgiliau TG ardderchog, gan gynnwys Microsoft Office.
* Cyfathrebwr ardderchog.
* Deall sut i weithio’n effeithiol gyda thîm o bell.

Rydym ni’n dîm bach ac rydym ni eisiau rhywun sy’n barod i ddechrau arni’n frwd, defnyddio ei fenter, gweithio’n galed, gallu ymdopi â gwrthdyniadau, a chadw ymdeimlad o gyfrannedd a hiwmor da bob amser!

Gweithiwr Cyfathrebu Cymru fydd y pwynt cyswllt cyntaf yn aml ar gyfer partïon allanol, ac mae tîm Cymru’n dibynnu arno am amrywiaeth o swyddogaethau. Rydym ni angen rhywun sy’n frwdfrydig ynghylch rhedeg gweithrediad llyfn, darparu cymorth i’r swyddfa leol a thîm Cymru o bell, yn ogystal â gweithio gyda staff canolog y DU a’n harianwyr.

Swydd-ddisgrifiad: Gweithiwr Cyfathrebu Cymru

**Yn atebol i:** Rheolwr Cymru

**Yn gyfrifol am:** Bydd angen i ddeiliad y swydd gysylltu ag aelodau eraill o dîm Cymru a thîm Cyfathrebu’r DU ym Mryste, yn ogystal â chysylltu’n achlysurol â chyflenwyr allanol a gweithwyr llawrydd.

**Oriau:** Hyd at 22.5 awr (tri diwrnod) yr wythnos, â’r potensial i gyfuno â rôl Gweinyddwr Cymru rydym ni hefyd yn recriwtio ar ei gyfer, i fod yn amser llawn (37.5 awr).

**Lleoliad:** Mae’r swyddfeydd wedi’u lleoli yng Nghaerdydd, y Drenewydd, Bangor a Bryste. Caiff lleoliadau eraill eu hystyried, fodd bynnag, bydd angen teithio i un o’r swyddfeydd bob dydd Mawrth.

**Hyd:** Tymor penodol hyd at 31 Mawrth 2020 (rydym yn ceisio estyniad i’r cyllid)

**Gwybodaeth gyffredinol:** Bydd y swydd hon yn darparu cymorth gweinyddol yng Nghymru ar gyfer Ffermydd a Gerddi Cymdeithasol. Bydd gofyn i ddeiliad y swydd gysylltu’n rheolaidd â staff Ffermydd a Gerddi Cymdeithasol ynghylch rheoli gwaith o ddydd i ddydd.

**Diben y swydd:**

Darparu cymorth hyrwyddo, marchnata a gweithredol i Ffermydd a Gerddi Cymdeithasol yng Nghymru, gan gynnwys cyfrannu cynnwys at dudalennau gwe, y cyfryngau cymdeithasol ac adnoddau gwybodaeth, codi proffil Ffermydd a Gerddi Cymdeithasol gyda chynulleidfaoedd allweddol, a darparu cymorth i grwpiau tyfu cymunedol i wella eu gwaith hyrwyddo a chyfathrebu eu hunain.

**Cyfrifoldebau a thasgau allweddol:**

Wrth gysylltu â thîm Cymru a’r tîm Cyfathrebu:

* Gweithio gyda chydweithwyr allweddol i ddatblygu a chyflwyno strategaeth hyrwyddo a chyfathrebu a fydd yn ymateb i, ac ennyn diddordeb mewn, tyfu cymunedol, a meithrin enw da Ffermydd a Gerddi Cymdeithasol yng Nghymru.
* Meithrin a chynnal perthasnoedd gyda chysylltiadau allweddol yng nghyfryngau Cymru, a darparu gwybodaeth/cyhoeddusrwydd perthnasol fel bo’r angen, gan gynnwys drafftio datganiadau i’r wasg, ymateb i ymholiadau’r wasg a chyflwyno/ysgrifennu erthyglau ar gyfer cyhoeddiadau allanol.
* Hyrwyddo gwasanaethau Ffermydd a Gerddi Cymdeithasol i grwpiau tyfu cymunedol ledled Cymru, gan gynnwys trwy hyrwyddo digwyddiadau a hyfforddiant.
* Darparu cyngor a chymorth i grwpiau tyfu cymunedol i wella eu hyrwyddo a’u cyfathrebu eu hunain.
* Diweddaru a golygu cynnwys tudalennau gwe Ffermydd a Gerddi Cymdeithasol Wales, a sicrhau eu bod nhw’n ffynhonnell wybodaeth hygyrch, a bod y wybodaeth yn gyfredol a pherthnasol.
* Diweddaru porthiannau cyfryngau cymdeithasol Ffermydd a Gerddi Cymdeithasol, gan gynnwys darparu negeseuon blog.
* Llunio e-gylchlythyrau neu e-fwletinau i’w dosbarthu i aelodau Ffermydd a Gerddi Cymdeithasol a sefydliadau eraill yng Nghymru.
* Ymchwilio ac ysgrifennu cynnwys ar gyfer cyhoeddiadau ar-lein ac argraffedig, gan gynnwys astudiaethau achos, taflenni ffeithiau, cylchlythyrau, taflenni, adnoddau hyfforddi ac arddangosfeydd.
* Diweddaru a rhannu cofnodion ar gyfer cysylltiadau cyhoeddus, cynnwys y wasg, a delweddau hyrwyddo ar gronfeydd data perthnasol Ffermydd a Gerddi Cymdeithasol (Civi CRM).
* Sicrhau bod adnoddau gwybodaeth ar gael yn Gymraeg a Saesneg, a chysylltu ynghylch dylunio a chyfieithu, fel y bo’n briodol.
* Monitro a gwerthuso effaith y gwaith a gyflawnir, yn enwedig mewn perthynas â’r wasg a chyfryngau cymdeithasol.

**Dyletswyddau cyffredinol:**

* Cymryd cyfrifoldeb dros eich diogelwch eich hun a sicrhau na fydd cydweithwyr ac ymwelwyr yn agored i berygl.
* Gweithio’n effeithiol ac ystyriol gyda gwirfoddolwyr a gweithwyr eraill i hyrwyddo nodau ac amcanion Ffermydd a Gerddi Cymdeithasol a chyflwyno delwedd gadarnhaol o Ffermydd a Gerddi Cymdeithasol i aelodau a’r cyhoedd.
* Cadw at bolisïau Ffermydd a Gerddi Cymdeithasol ac ymdrechu i ddilyn ymarfer gweithio da bob amser.
* Cyflawni dyletswyddau eraill y bydd eich rheolwr llinell neu’r Prif Weithredwr yn gofyn yn rhesymol i chi eu gwneud, gan gynnwys cwblhau hyfforddiant priodol.

### Mwy o wybodaeth:

Cyflog: Ffermydd a Gerddi Cymdeithasol Gradd D, NJC Pwyntiau 25-28, cyflog cychwynnol o £23,342 (pro-rata) ar sail wythnos 37.5 awr.

Pensiwn: Pump y cant o’r cyflog uchod ar gyfer oriau contract safonol, yn dilyn cwblhau cyfnod prawf o tri mis yn llwyddiannus.

 Gwyliau: 25 diwrnod o wyliau blynyddol pro rata, yn ogystal â gwyliau banc pro rata, trwy drefniant gyda’ch rheolwr llinell.

Lleoliad: Mae’r swyddfeydd presennol yng Nghaerdydd, y Drenewydd, Bangor a Bryste. Mae swyddfa Caerdydd ar Ffordd Parc Ninian, ond mae’n debygol o adleoli yng Nghaerdydd ar ôl 20 Mawrth 2020. Bydd angen teithio ledled Cymru’n achlysurol. Bydd angen teithio’n achlysurol o Fryste a rhannau eraill o’r DU hefyd.

Oriau: Hyd at 22.5 awr (tri diwrnod) yr wythnos, neu hyd at 37.5 awr os cyfunir â’r rôl Gweinyddwr Cymru. Mae gweithio ar ddydd Mawrth yn hanfodol. Bydd gofyn i chi weithio oriau anghymdeithasol ac ar benwythnosau yn achlysurol.

Contract: Tymor penodol hyd at 31 Mawrth 2020 gyda’r posibilrwydd o estyniad (wrthi’n ceisio cyllid). Caiff y swydd ei hariannu’n rhannol gan Gymunedau Gwledig Llywodraeth Cymru - Rhaglen Datblygu Gwledig 2014-2020, a ariennir gan Lywodraeth Cymru a’r Undeb Ewropeaidd.

Manyleb yr Unigolyn: Gweithiwr Cyfathrebu Cymru

|  |  |
| --- | --- |
|  Hanfodol  | Dymunol |
| 1. Cymwysterau |
| TGAU (neu gyfwerth) Mathemateg a Saesneg - pasio | Cymhwyster i lefel gradd neu gyfwerth |
|  | Cymhwyster mewn Saesneg, dylunio gwefannau, cysylltiadau cymunedol, neu farchnata |
| 2. Profiad ymarferol |
| O leiaf blwyddyn o brofiad mewn rôl gyfwerth | Defnyddio/rheoli Joomla/Drupal neu system reoli cynnwys ar-lein gyfwerth |
| Profiad o reoli porthiannau cyfryngau cymdeithasol a diweddaru gwefannau mewn cymhwyster corfforaethol | Defnyddio/rheoli CiviCRM neu gronfa ddata arall/gyfwerth |
| Profiad o ysgrifennu datganiadau i’r wasg, deunyddiau hyrwyddo, erthyglau nodwedd, ymateb i ymholiadau’r wasg, a gweithio gyda’r cyfryngau cymdeithasol | Gweithio yn y sector gwirfoddol/cymunedol, a/neu wybodaeth neu brofiad o weithio gyda ffermydd dinesig a/neu gerddi cymunedol, a/neu weithio gyda sefydliadau eraill ar swyddogaethau cyfathrebu, gan gynnwys prosiectau partner |
| Gweithredu strategaeth farchnata a chyfathrebu’n llwyddiannus | Defnyddio meddalwedd cyhoeddi bwrdd gwaith |
| 3. Gwybodaeth |
| Defnyddio’r cyfryngau cymdeithasol ar gyfer cysylltiadau cyhoeddus a rhannu gwybodaeth, gan gynnwys Twitter, Facebook a blogio | Gwybodaeth am gydlynu argraffu a dylunio |
| Creu a lanlwytho cynnwys i’r wefan | Dealltwriaeth gadarn o grwpiau gwirfoddol a chymunedol a’r problemau y maen nhw’n eu hwynebu |
|  | Gwybodaeth am y sector cyfryngau Cymraeg |
| 4. Sgiliau |
| Arddull ysgrifennu ardderchog a’r gallu i addasu hyn i gyfyngau gwahanol | Sgiliau Cymraeg (hynod ddymunol) |
| Gramadeg a sgiliau prawf ddarllen ardderchog |
| Sgiliau cyfrifiadurol ardderchog, gan gynnwys gwybodaeth weithio fanwl o Microsoft Office, meddalwedd golygu ffotograffau a meddalwedd gwe perthnasol, gan gynnwys meddalwedd blogio, fel WordPress |
| Sgiliau cyfathrebu ardderchog a’r gallu i weithio’n dda mewn tîm | Sgiliau ffotograffiaeth  |
| 5. Priodweddau personol (pob un yn hanfodol) |
| Hunan-gymhelliad, gallu gweithio heb oruchwyliaeth, achub y blaen, a bodloni terfynau amser. |
| Y gallu i arddangos ymagwedd drefnus, drefnedig a hyblyg at waith. |
| Dull pleserus a hyderus wrth ymdrin â’r cyhoedd, grwpiau cymunedol a sefydliadau eraill. |
| Y gallu i ddangos sylw ar fanylder. |